Magyar Televízió Drámai Osztálya Hajnóczy Péternek
Magyar Televízió Drámai Osztálya (Szántó Erika), levél, HP00276
Szóbeli megbeszélésünk szerint tudomásul vesszük, hogy 1979. x. 11. napján kötött szerződésünk határidejére a Temetés dímű [!] forgatókönyvet nem tudja elkészíteni. Az új határidő 1980. május 15. Budapest, 1980. II. 12. Szántó Erika osztályvezető
A Magyar Televízió egy oldal terjedelmű levele Hajnóczy Péternek a Temetés című novellából tervezett forgatókönyv elkészítési határidejének módosításáról. A géppel írt levél két példánya maradt fenn, az egyiknek a 6_56_1-os jelzetet adta a Szegedi Hajnóczy Péter Hagyatékgondozó Műhely, a másikat pedig a rectóján (6-58/7) és versóján is (6-58/8) jelzettel látták el. Ez utóbbi példányon Hajnóczy Péter kék tollal írt kéziratos bejegyzései olvashatók a levél szövege alatt, a levél versóján pedig gépírással az alábbi négy sor: Lujzikámnak bluzikája / a szívemet huzigálja / Az ollónak közepénem [!] két el, / Ez a kislány nem aludt az éjjel.